Ctenidae

Se systematisk inndeling

Ctenidae er en gruppe (familie) av edderkopper som tilhører undergruppen Entelegynae i gruppen Araneomorphae. Gruppen omfatter noen av de farligste av alle edderkopper, de store og aggressive brasilianske vandreedderkoppene i slekten Phoneutria.

Utseende 

Store til meget store (kroppslengde 10- over 50 mm, beinspenn opptil 15 centimeter), langbeinte, gjerne brune edderkopper. Forkroppen har en midtfure på den bakre delen av ryggen. Av de åtte øynene danner de fire i midten omtrent et kvadrat. De øvrige fire fordeler seg med ett par på hver side, det fremre øyet i hvert av disse parene er gjerne ganske lite. Chelicerene er store, rundede og tett hårkledte.

Levevis 
Disse edderkoppene er vandrende jegere som ikke spinner fangstnett. De brasilianske vandreedderkoppene i slekten Phoneutria vandrer omkring på skogbunnen i tropiske skoger om natten. Slekten Ancylometes lever på vannoverflaten i likhet med den europeiske slekten Dolomedes (Pisauridae). Disse store edderkoppene kan dykke under vann og fange småfisk og frosk.

Giftige arter 
De søramerikanske Phoneutria-artene er kanskje de edderkoppene på Jorda som utgjør den største faren for mennesker. De er store, raske og ganske aggressive, og meget giftige. Før de biter, advarer de gjerne med å løfte forkroppen og strekke det fremre beinparet utover og oppover. Enhver stor edderkopp som utviser denne atferden bør unngås. En sjelden gang kan Phoneutria-eksemplarer transporteres til andre kontinenter med for eksempel bananklaser. De fleste store, langbeinte, brune edderkopper som dukker opp i slike situasjoner er imidlertid nokså harmløse arter i familien Sparassidae. Giftigheten til de andre slektene i familien er lite utredet, og det er mulig at også andre slekter kan være svært giftige. Store arter av Ctenidae bør derfor behandles med stor varsomhet.

Utbredelse 
Familien er utbredt over store deler av verden, men mangler i den palearktiske sone bortsett fra den østligste delen.
To arter er funnet i Belgia ifølge Fauna Europaea Web Service, men dette må dreie seg om introduksjoner.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Lycosoidea
 Familie Ctenidae Keyserling, 1877
 Underfamilie Acantheinae
 Slekten Acantheis Hyatt, 1954
 Slekten Enoploctenus Simon, 1897
 Slekten Petaloctenus Jocqué & Steyn, 1997
 Underfamilie Acanthocteninae (før regnet som en familie for seg)
 Slekten  Acanthoctenus Keyserling, 1877
 Slekten  Nothroctenus Badcock, 1932
 Slekten  Viracucha Lehtinen, 1967
 Slekten  Bengalla Gray & Thompson, 2001
 Underfamilie Calocteninae
 Slekten  Anahita Karsch, 1879
 Slekten  Apolania Simon, 1898
 Slekten  Caloctenus Keyserling, 1877
 Slekten  Diallomus Simon, 1897
 Slekten  Gephyroctenus Mello-Leitão, 1936
 Slekten  Trujillina Bryant, 1948
 Underfamilie Cteninae
 Slekten  Amauropelma Raven, Stumkat & Gray, 2001
 Slekten  Ancylometes Bertkau, 1880
 Slekten  Asthenoctenus Simon, 1897
 Slekten  Celaetycheus Simon, 1897
 Slekten  Centroctenus Mello-Leitão, 1929
 Slekten  Ctenus Walckenaer, 1805
 Slekten  Cupiennius Simon, 1891. Funnet i Europa:
 Cupiennius getazi Simon, 1891
 Slekten  Isoctenus Bertkau, 1880
 Slekten  Leptoctenus L. Koch, 1878
 Slekten  Thoriosa Simon, 1910
 Slekten  Ctenopsis Schmidt, 1956
 Slekten  Incasoctenus Mello-Leitão, 1942
 Slekten  Itatiaya Mello-Leitão, 1915
 Slekten  Montescueia Carcavallo & Martínez, 1961
 Slekten  Paravulsor Mello-Leitão, 1922
 Underfamilie Phoneutriinae
 Slekten  Phoneutria Perty, 1833. Funnet i Europa:
 Phoneutria nigriventer (Keyserling, 1891)
 Slekten  Phymatoctenus Simon, 1897
 Slekten  Pseudoctenus Caporiacco, 1949
 Slekten  Trogloctenus Lessert, 1935
 Slekten  Tuticanus Simon, 1897
 Underfamilie Viridasiinae
 Slekten  Viridasius Simon, 1889
 Slekten  Vulsor Simon, 1889
 Slekten  Wiedenmeyeria Schenkel, 1953
 Usikker plassering
 Slekten  Janusia Gray, 1973
 Slekten  Mahafalytenus'' Silva, 2007 — Madagaskar (7 species)

Kilder 
 Fauna Europaea, utbredelsesdatabase for europeiske dyr

Eksterne lenker 
 
 Nettside om den vannlevende slekten Ancylometes, med bilder
 Bilde av Phoneutria nigriventer i truepositur
 Bildegalleri over Ctenidae (bare Phoneutria spp.?)

Edderkopper
Edderkoppdyr formelt beskrevet i 1877